આમ, લોકો ખિસ્સામાંથી પોતાનો ફૉન કાઢ્યા વગર અનેક કામો આ સ્માર્ટ વૉચના મારફતે કરી શકે છે. જેમ કે તેઓ ફૉન કૉલનો જવાબ આપી શકે છે, મેસેજ મોકલી શકે છે, તસવીરો સ્ટોર કરી શકે છે. તમને કોઈ મેસેજ આવ્યા હોય કે મેઇલ આવ્યા હોય તો તે જોવા માટે તમારે ખિસ્સામાંથી ફૉન કાઢવાની જરૂર નથી. તમને સ્માર્ટ વૉચ પર નૉટિફિકેશન મળી જશે. આમ, તમારો સમય બચી જશે. ઉપરાંત ક્યાંક સામાજિક કામે ગયા હો, કોઈની સાથે મુલાકાતમાં બેઠા હો તો મોબાઇલ કાઢીને ચેક કરવું તેના કરતાં સ્માર્ટ વૉચમાં તરત જ નજર કરી શકાય છે. આમ, સામાજિક રીતે ખરાબ પણ નહીં લાગે.